CELEX: 32015D1141
Language: el
Date: 2015-07-13 00:00:00
Title: Απόφαση (ΚΕΠΠΑ) 2015/1141 του Συμβουλίου, της 13ης Ιουλίου 2015, για την τροποποίηση της απόφασης 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)

14.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 185/18
            
         ΑΠΌΦΑΣΗ (ΚΕΠΠΑ) 2015/1141 ΤΟΥ ΣΥΜΒΟΥΛΊΟΥ
   της 13ης Ιουλίου 2015
   για την τροποποίηση της απόφασης 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 16 Ιουλίου 2012, το Συμβούλιο εξέδωσε την απόφαση 2012/392/ΚΕΠΠΑ (1).
            
         
               (2)
            
            
               Στις 22 Ιουλίου 2014, το Συμβούλιο εξέδωσε την απόφαση 2014/482/ΚΕΠΠΑ (2) η οποία παρέτεινε την εφαρμογή της απόφασης 2012/392/ΚΕΠΠΑ έως τις 15 Ιουλίου 2016 και προέβλεψε ποσό δημοσιονομικής αναφοράς έως τις 15 Ιουλίου 2015.
            
         
               (3)
            
            
               Στις 23 Απριλίου 2015, το Ευρωπαϊκό Συμβούλιο δεσμεύθηκε για την ενδυνάμωση της παρουσίας της Ένωσης στη θάλασσα, την πρόληψη των παράνομων μεταναστευτικών ροών και την ενίσχυση της εσωτερικής αλληλεγγύης και ευθύνης. Δεσμεύθηκε για την ενίσχυση της στήριξης στον Νίγηρα, μεταξύ άλλων, για την παρακολούθηση και τον έλεγχο των χερσαίων συνόρων και των οδών εφοδιασμού, με βάση τις τρέχουσες επιχειρήσεις ΚΠΑΑ στην περιοχή. Μετά την ενδιάμεση στρατηγική επανεξέταση, η Επιτροπή Πολιτικής και Ασφάλειας συμφώνησε στις 13 Μαΐου 2015 μια νέα γραμμή επιχείρησης που συνδυάζει τη συμμετοχή στο Niamey με μόνιμη παρουσία στο Agadez.
            
         
               (4)
            
            
               Η απόφαση 2012/392/ΚΕΠΠΑ θα πρέπει να τροποποιηθεί προκειμένου να παραταθεί έως τις 15 Ιουλίου 2016 η περίοδος που καλύπτεται από το ποσό δημοσιονομικής αναφοράς. Εντός τριών μηνών από την έκδοση της παρούσας απόφασης, αυτό το ποσό δημοσιονομικής αναφοράς θα επανεξεταστεί μετά τον περαιτέρω επιχειρησιακό προγραμματισμό σχετικά με τη διττή προσέγγιση που συνδυάζει ενισχυμένη συμμετοχή στο Niamey με μόνιμη παρουσία στο Αgadez.
            
         
               (5)
            
            
               H EUCAP Sahel Niger θα διεξαχθεί μέσα σε συνθήκες που ενδέχεται να επιδεινωθούν και θα μπορούσαν να παρεμποδίσουν την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   H απόφαση 2012/392/ΚΕΠΠΑ τροποποιείται ως εξής:
   
               1)
            
            
               στο άρθρο 13, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUCAP Sahel Niger για την περίοδο από 16 Ιουλίου 2012 έως 31 Οκτωβρίου 2013 ανέρχεται σε 8 700 000 ευρώ.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUCAP Sahel Niger για την περίοδο από 1ης Νοεμβρίου 2013 έως 15 Ιουλίου 2014 ανέρχεται σε 6 500 000 ευρώ.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUCAP Sahel Niger για την περίοδο από 16 Ιουλίου 2014 έως 15 Ιουλίου 2015 ανέρχεται σε 9 155 000 ευρώ.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUCAP Sahel Niger για την περίοδο από 16 Ιουλίου 2015 έως 15 Ιουλίου 2016 ανέρχεται σε 9 800 000 ευρώ.»·
            
         
               2)
            
            
               το άρθρο 13α αντικαθίσταται από το ακόλουθο κείμενο:
               «Άρθρο 13α
               Μονάδα σχεδιασμού
               1.   Η EUPOL Sahel Niger διαθέτει μονάδα σχεδιασμού για τον προσδιορισμό και την εφαρμογή σχεδίων τα οποία συνάδουν με τους στόχους της αποστολής και διευκολύνουν την υλοποίηση της εντολής. Κατά περίπτωση, η EUCAP Sahel Niger διευκολύνει και παρέχει συμβουλές όσον αφορά σχέδια, που υλοποιούνται από κράτη μέλη και από τρίτα κράτη, υπό την ευθύνη τους σε τομείς που συνδέονται με την εντολή της EUCAP Sahel Niger και προς υποστήριξη των στόχων της.
               2.   Με την επιφύλαξη της παραγράφου 3, η EUCAP Sahel Niger εξουσιοδοτείται να προσφεύγει στην οικονομική συνδρομή των κρατών μελών ή τρίτων κρατών για την υλοποίηση σχεδίων που θεωρούνται ότι συμπληρώνουν κατά τρόπο συνεκτικό τις άλλες δράσεις της EUCAP Sahel Niger, εφόσον τα σχέδια:
               
                           α)
                        
                        
                           προβλέπονται στο δημοσιονομικό δελτίο της παρούσας απόφασης ή
                        
                     
                           β)
                        
                        
                           έχουν ενσωματωθεί κατά τη διάρκεια της εντολής με τροποποίηση του δημοσιονομικού δελτίου κατόπιν αιτήσεως του Αρχηγού αποστολής.
                        
                     Από τη στιγμή που η Επιτροπή ή τα εν λόγω κράτη προτείνουν επίσημα τη διαχείριση της χρηματοδοτικής τους συνεισφοράς από την EUPOL Sahel Niger, η EUPOL Sahel Niger συνάπτει με την Επιτροπή ή με τα εν λόγω κράτη συμφωνία η οποία καλύπτει, ιδίως, τις ειδικές διαδικασίες για την εξέταση τυχόν καταγγελιών τρίτων περί ζημιών που προκαλούνται εξαιτίας πράξεων ή παραλείψεων της EUPOL Sahel Niger κατά τη χρήση των κεφαλαίων που παρέχουν τα εν λόγω κράτη. Τα κράτη μέλη που συνεισφέρουν δεν μπορούν επ' ουδενί να καθιστούν υπεύθυνη την Ένωση ή τον ΥΕ για πράξεις ή παραλείψεις της EUCAP Sahel Niger κατά τη χρήση των κεφαλαίων που παρέχουν τα εν λόγω κράτη.
               3.   Οι χρηματοδοτικές συνεισφορές από την ΕΕ ή τρίτα κράτη στη μονάδα σχεδιασμού υπόκεινται σε προηγούμενη αποδοχή από την ΕΠΑ.».
            
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 16 Ιουλίου 2015.
   
      Βρυξέλλες, 13 Ιουλίου 2015.
      
         
            Για το Συμβούλιο
         
         
            Ο Πρόεδρος
         
         F. ETGEN
      
   
   
      (1)  Απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 187 της 17.7.2012, σ. 48).
   
      (2)  Απόφαση 2014/482/ΚΕΠΠΑ του Συμβουλίου, της 22ας Ιουλίου 2014, για την τροποποίηση της απόφασης 2012/392/ΚΕΠΠΑ σχετικά με την αποστολή CSDP της Ευρωπαϊκής Ένωσης στον Νίγηρα (EUCAP Sahel Niger) (ΕΕ L 217 της 23.7.2014, σ. 31).